open-index/open-wikipedia-markdown huggingface dataset:
Seri Menanti

**Seri Menanti** (sebutan dalam loghat tempatan: *Soghi Monanti* atau *Sonanti*; Jawi: سري مننتي) adalah bandar diraja bagi Negeri Sembilan. Ia terletak kira-kira 33 kilometer ke timur ibu negeri, Seremban dan 14 kilometer ke barat daya Bandar Kuala Pilah. Bandar ini terletak di dalam daerah Kuala Pilah. Didakapi oleh Banjaran Titiwangsa, Seri Menanti terletak di suatu kawasan lembah yang dikelilingi bukit bukau menghijau. Rata-rata penduduk di sini adalah rakyat sederhana yang asalnya petani.

## Sejarah

### Kisah penubuhan
Dipercayai Seri Menanti telah diteroka oleh orang-orang Minangkabau dari Rembau pada sekitar kurun ke-17. Menurut cerita lisan, semasa meneroka kawasan tanah di situ telah terjumpa tiga rumpun padi yang subur menghijau. Maka itu dipanggil tempat itu Padi Menanti. Lama kelamaan tempat itu bertukar sebutan kepada 'Seri Menanti'. Dipercayai Seri adalah perkataan Jawa Kuno yang bermakna padi.

Nama Seri Menanti diberi nama oleh Datuk Puteh yang berasal dari Pagar Ruyong. Datuk Puteh percaya dengan penemuan tiga batang padi itu, akan memakmurkan negeri itu jika dibuka.

Pada tahun 1773, Raja Melewar yang baru sahaja ditabalkan sebagai Yamtuan Besar di Kampung Penajis, Rembau, memindahkan pusat pemerintahannya dari Astana Raja ke Seri Menanti.

### Peranan
 
Seri Menanti ini dilihat memainkan peranan penting sebagai pusat kerajaan Negeri Sembilan dahulu mengikut susunan mandala di mana 8 nagari atau luak adat mengelilingi pusat dalam 2 lingkungan:

* lingkaran pertama iaitu "serambi" terdiri daripada Ulu Muar, Jempol, Gunung Pasir, Ineh dan Terachi
* lingkarangan kedua yang mengapiti luak "serambi" ini iaitu Jelebu, Johol, Rembau dan Sungai Ujong.

## Tempat-tempat menarik

* Istana Besar, kediaman rasmi Yang di-Pertuan Besar.
* Istana Lama, sebuah istana kayu setinggi empat tingkat yang unik kerana dibina tanpa menggunakan sebarang paku. Merupakan kediaman rasmi Yang di-Pertuan Besar dari 1908 hingga 1931, dan kini beroperasi sebagai Muzium Diraja sejak 1992.
* Rumah Tukang Kahar, terletak bersebelahan Istana Lama Seri Menanti
* Makam Diraja Seri Menanti
* Panca Persada

## Kemudahan asas
# Masjid Diraja Tuanku Munawir
# Balai Polis Seri Menanti
# Klinik Kesihatan Seri Menanti
# Pejabat Pos Seri Menanti

## Orang-orang kenamaan yang berasal dari Seri Menanti
* Hattan, penyanyi rock
* Mohd Nizam Pechok, penyanyi rock, teraju utama Laksamana
* Nasir Bilal Khan, pelakon

## Rujukan

## Pautan luar
*Peta kedudukan Seri Menanti
Sabak (batuan)

**Sabak** () atau **batu loh** () ialah batuan metamorf homogen dan berbutir halus menyerpih nipis hasil metamorfisme serantau enapan tanah liat atau abu gunung berapi gred rendah. Ia berwarna kekelabuan dengan garis jalur serpih tidak berpadanan dengan lapisan enap asal tetapi lebih mendekati arah pemampatan yang menyebabkan metamorfosis ini.

## Kegunaan
Batuan ini sering digunakan untuk membuat atap bumbung dan jubin lantai. Kepingan batu ini sering digunakan sebagai lapik papan loh kecil dan besar (seperti papan hitam) untuk tujuan menulis. Malah ia juga lebih digunakan sebagai batu asah pisau sebelum terganti dengan kuarza.

## Rujukan

### Sumber utama
*
Taming Sari

**Taming Sari** ialah seorang pahlawan Majapahit yang terkenal dalam Sejarah Melayu dan Hikayat Hang Tuah. Namanya dikaitkan dengan Keris Taming Sari, senjata lagenda yang kemudiannya menjadi milik Hang Tuah, Laksamana Kesultanan Melayu Melaka.

## Latar belakang
Menurut catatan dalam *[[Sejarah Melayu]]* dan *[[Hikayat Hang Tuah]]*, Taming Sari ialah seorang hulubalang atau pahlawan Jawa yang berkhidmat di bawah kerajaan Majapahit. Beliau digambarkan sebagai seorang pendekar yang sangat gagah, mahir dalam ilmu persilatan dan memiliki sebilah keris yang dikatakan mempunyai kuasa sakti, iaitu **Keris Taming Sari**.

## Pertarungan dengan Hang Tuah
Dalam legenda Melayu, Taming Sari muncul apabila utusan Melaka diketuai oleh Hang Tuah dihantar ke Majapahit. Dalam majlis istana, berlaku perselisihan faham antara hulubalang Majapahit dan rombongan Melaka. Taming Sari, sebagai pendekar Majapahit, menentang Hang Tuah dalam satu pertarungan terbuka di hadapan raja Majapahit.

Pertarungan itu berakhir dengan kemenangan Hang Tuah. Disebabkan kekaguman raja Majapahit terhadap kehebatan Hang Tuah, baginda menghadiahkan keris milik Taming Sari kepada beliau. Sejak itu, keris tersebut dikenali sebagai **Keris Taming Sari**.

## Warisan
Walaupun Taming Sari hanya muncul secara ringkas dalam teks klasik, wataknya melambangkan keperwiraan dan semangat kesetiaan dalam tradisi kepahlawanan Melayu-Jawa. Dalam konteks sastera Melayu, Taming Sari mewakili keunggulan pendekar Nusantara dan hubungan diplomatik serta ketenteraan antara Melaka dan Majapahit pada abad ke-15.

## Dalam budaya moden

* Nama "Taming Sari" digunakan secara meluas dalam budaya Melayu moden, termasuk pada Menara Taming Sari di Melaka.
* Watak Taming Sari sering digambarkan semula dalam filem dan siri televisyen mengenai Hang Tuah.

## Lihat juga

* Hang Tuah
* Keris Taming Sari
* Majapahit
* Kesultanan Melayu Melaka

## Rujukan


## Pautan luar

* Laman Wikipedia Bahasa Inggeris – Taming Sari
* Jurnal Melayu: The Cultural Layers of the Keris Taming Sari
* The Star: “Taming Sari: Hang Tuah’s Keris Finally Described”
Laksamana

**Laksamana** (, singkatan: **Laks**) ialah pangkat tertinggi yang terdapat dalam perkhidmatan ketenteraan laut negara-negara tertentu.

## Sejarah

Gelaran ini mendapat namanya sempena Lakshmana, dewa yang berperanan utama dalam ceritera Ramayana.

Jawatan ini pernah wujud dalam sistem ketenteraan Kesultanan Melaka pada abad ke-15 serta mendapat keutamaan tinggi selaras peranan kerajaan tersebut yang maju dalam bidang pelaut dan ahli dalam pelayaran. Mereka yang berpangkat Laksamana dalam Kerajaan Melayu Melaka itu digelar Orang Kaya. Hang Tuah dikatakan antara pembesar Melayu pertama yang dikurniakan gelaran Laksamana.

## Protokol

### Di Malaysia
Dalam Tentera Laut Diraja Malaysia. Ia bertaraf empat bintang dan setara dengan pangkat Jeneral dalam Tentera Darat dan Jeneral TUDM Tentera Udara Diraja Malaysia. Pangkat Laksamana disusun lebih rendah dari Laksamana Armada tetapi lebih tinggi dari Laksamana Madya.

Seorang laksamana biasanya memegang jawatan Panglima Tentera Laut atau Panglima Angkatan Tentera.

### Di Indonesia
Angkatan Laut Nasional Indonesia juga menggunakan pangkat Laksamana dalam barisan pangkat mereka.

## Insignia

Tentera laut biasanya mempunyai dua gaya lencana, satu yang dipakai di bahu (*shoulder board*)dan satu lagi gaya untuk dipakai di pergelangan tangan. Insignia yang biasa dipakai di bahu ialah susunan empat bintang beserta mahkota. Di pergelangan pula, sistem yang hampir serupa digunakan di kebanyakan angkatan laut di dunia. Satu baris lebar, diikuti di atasnya dengan tiga baris sederhana. Kebanyakan negara Komanwel, baris yang di atas sekali mempunyai gelung. Negara-negara seperti Amerika Syarikat, Indonesia, Jerman dan Jepun mempunyai variasi tersendiri. Perancis pula berbeza dari bilangan bintang yang dipakai.

### Di Nusantara

Fail:18.RBrN-GEN.svg|Lencana bahu Laksamana Tentera Laut Diraja Brunei
Fail:Malaysia-Navy-OF-9 New.svg|Lencana bahu Laksamana Tentera Laut Diraja Malaysia
Fail:Pdu laksamanatni staf.png|Lencana bahu Laksamana Angkatan Laut Nasional Indonesia


### Di negara lain

Fail:British Royal Navy OF-9.svg|Laksamana Tentera Laut Diraja British
Fail:Generic-Navy-O11.svg|Pergelangan baju Laksamana British
Fail:US Navy O10 insignia.svg|Laksamana Tentera Laut Amerika
Fail:SP Almirante General.gif|Laksamana Tentera Laut Itali
Fail:Grade-amiral.svg|Laksamana Tentera Laut Perancis


## Pegawai berbendera

Laksamana juga sebahagian dari pegawai berbendera (bahasa Inggeris: *Flag Officer*) kerana berpeluang mengibarkan benderanya tersendiri sama ada ketika pelayaran atau pada kenderaan rasmi.
Felda Sendayan

**Rancangan tanah Felda Sendayan** terletak di kawasan 2,000 hektar di Negeri Sembilan kira-kira 15 kilometer dari Seremban. Tanah rancangan ini mula diteroka pada tahun 1963 oleh 40 orang peneroka di bawah seliaan Lembaga Kemajuan Tanah Persekutuan (FELDA). Tanah rancangan ini kemudiannya berkembang hingga mempunyai 513 orang peneroka, lantas menjadi satu-satunya penempatan yang ramai penduduk. Seramai 406 peneroka berketurunan Melayu, 46 Cina dan 61 keturunan India. 

Pada tahun 1986 Felda menyerahkan hak milik tanah ini kepada peneroka dan majlis penyerahan geran tanah disempurnakan oleh Timbalan Perdana Menteri Malaysia ketika itu, Tun Ghaffar Baba. Mulai itu Felda Sendayan bertukar status menjadi kampung tradisi dengan nama Kampung Sendayan.

Pada tahun 1996 sesuai dengan perkembangan ekonomi semasa, Kerajaan Negeri Sembilan melalui Perbadanan Kemajuan Negeri Negeri Sembilan (PKKNS) telah mengadakan perjanjian usahasama dengan MHS Land Sdn Bhd untuk memajukan Kampung Sendayan. Peneroka ditawarkan pembelian tanah dengan harga kira-kira 1.2 juta seorang. Suatu perjanjian jual beli kemudiannya ditandatangani pada 13 November 1996. 

Bagaimanapun menjelang pertengahan tahun 1997 kegawatan ekonomi melanda Asia Timur termasuk Malaysia. Akibatnya, PKNNS gagal membuat pembayaran kepada peneroka dan kemelut masalah Sendayan bermula. Ini berlarutan selama 10 tahun.

Akhirnya di bawah pimpinan Menteri Besar, Dato' Seri Utama Mohamad bin Hj Hasan, masalah ini berjaya diselesaikan. Pada 23 Februari 2006 dengan disempurnakan oleh Perdana Menteri Malaysia, Datuk Seri Abdullah Ahmad Badawi, 95 peratus daripada 513 peneroka itu menerima bayaran mereka.

Setiap peneroka menerima wang tunai dan juga harta lain yang keseluruhannya bernilai lebih kurang RM 1.2 juta. Pampasan ini adalah dalam bentuk wang tunai sebanyak antara RM450,000 ke RM685,780 seorang. Di samping itu setiap seorang akan diberi tanah pertanian pegangan bebas seluas 0.8 hektar (2 ekar)dianggarkan bernilai RM348,480 dan juga sebuah banglo setingkat empat bilik dengan keluasan tanah 10,000 kaki persegi dianggarkan bernilai RM240,000.

Felda Sendayan akan dibangunkan menjadi bandar baru bernama Bandar Sri Sendayan, yang juga merupakan sebahagian daripada koridor Lembah Wawasan Malaysia 2.0. (MVV 2.0.) yang meliputi daerah-daerah Seremban dan Port Dickson. Bandar Seri Sendayan juga terletak berhampiran dengan daerah Sepang, Selangor di sebelah utara.
Suku

**Suku** (, kata jamak: **suku-sakat**) atau **klan** yang dimaksudkan di sini ialah puak atau sekumpulan manusia yang mempunyai hubungan keluarga. kelompok-kelompok ini memiliki struktur sosial yang jelas dan tertata baik sejak dulu kala.

## Kelaziman mengikut rantau
### Nusantara
#### Orang Minangkabau

Masyarakat Minangkabau di kawasan tanah tinggi barat Sumatera membahagikan kependudukan mereka kepada *suku* setiap satunya diatur dengan amalan Adat Perpatih. Sistem ini masih diteruskan banyak keluarga Minangkabau yang berhijrah luar pulau Sumatera terutamanya di Negeri Sembilan, Semenanjung Melayu.

#### Indonesia
khususnya di antara masyarakat Maluku, Sumatera Utara, Sulawesi Utara, Nusa Tenggara, Kepulauan Timor dan Tanah Papua.

Suku dalam pengertian ini setara dengan marga dalam suku Batak atau mataruma dalam Suku Ambon. Adapun di Sumatera Selatan, terdapat berbagai-bagai macam suku dari suku-suku kecil mahupun suku-suku besar. Di Kabupaten Lahat misalnya, terdapat suku Besemah, suku Lintang, suku Gumai dan berbagai macam nama suku-suku lainnya. Sama dengan daerah Sumatra Barat, suku dalam pengertian ini setara dengan marga dalam suku Batak. Dalam hal ini kata *suku* harus dibedakan dengan istilah *suku bangsa* atau "kelompok etnik" (*ethnic group*) yang tidak begitu kurang tepat menggambarkan suatu suku bangsa.

Di Kepulauan Maluku pula, "suku" terdiri daripada satu atau lebih marga (*mataruma* dalam Bahasa Ambon). Setiap marga atau mataruma atau memiliki sekurang-kurangnya satu keluarga. Dalam kasus unik, khususnya di antara bangsa Papua ada contoh di mana satu marga hanya terdiri dari satu keluarga atau satu Suku memiliki satu marga saja.

### Alam Cina

### Eropah
#### Scotland

## Rujukan
Menteri Besar Negeri Sembilan

**Menteri Besar Negeri Sembilan** ialah suatu jawatan eksekutif tertinggi bagi mengetuai kerajaan negeri di Negeri Sembilan, Malaysia. Ia mula dilantik sejak 1 Februari 1948 iaitu selepas tertubuhnya Persekutuan Tanah Melayu. Selepas kemerdekaan pada 1957, jawatan Menteri Besar terus wujud dengan perlantikannya diperkenankan oleh Yang di-Pertuan Besar Negeri Sembilan dan Undang yang Empat selaku Raja bersama. Lazimnya Menteri Besar dipilih dalamkalangan anggota parti politik yang memenangi majoriti kerusi Dewan Undangan Negeri, Negeri Sembilan.

## Senarai

Senarai menteri besar yang berkhidmat di Negeri Sembilan ialah:

## Rujukan
Tanah Minangkabau

**Tanah Minangkabau** terletak di Sumatra Barat meliputi daerah Padang, Luhak Nan Tigo dan sekitar Gunung Merapi. Asalnya adalah kawasan pertanian dan ternakan. Banyak cerita lisan yang menyebut mengenai asal nama Minangkabau. Ada yang berkata perkataan itu berpunca daripada perkataan 'maingankabau' atau bermaksud 'memelihara kerbau' atau 'bergembala kerbau'. Satu lagi ialah daripada kisah pertentangan antara orang Majapahit (Jawa) dengan penduduk tempatan yang diselesaikan melalui perlagaan kerbau di mana seekor kerbau besar milik orang Jawa dikalahkan oleh seekor kerbau kecil milik orang tempatan. Kemenangan itu disebut sebagai 'Minangkabau' atau 'menang kerbau'.
Hantu kopek

Alam Ghaib
Imej:Tiada
**Hantu Kopek**


Alam:Alam ghaib
Berbentuk fizikal:Ya
Mampu berubah bentuk:Tidak
Mampu menyerupai manusia:Ya
Menghisap darah:Tidak
Dipelihara:Tidak
Bermasyarakat :Tidak

*Gambaran*

Sejenis makhluk halus
yang hidup bebas.


**Hantu Kopek** merujuk kepada sejenis makhluk halus dalam kepercayaan Melayu, kemungkinannya dari golongan jin/shaitan, yang suka menganggu manusia. Kononnya hantu kopek berbentuk seorang wanita yang tua yang suka menyorokkan kanak-kanak kecil yang suka bermain-main di luar rumah semasa waktu maghrib dan malam-malam, dengan cara menyembunyikan mereka di bawah kopek (dada) mereka.

## Pengelasan
Hantu kopek boleh dikelaskan dalam kumpulan makhluk halus yang tidak dipelihara/liar.

Jin dan jelmaan syaitan yang berubah mengikut keadaan namanya/

## Matlamat
Hantu kopek dikatakan berkeliaran di kawasan perkampungan dan akan menyorok kanak-kanak yang merayau-rayau pada waktu senja. Mereka yang disorok oleh hantu kopek, biasanya mampu melihat mereka yang mencari tetapi tidak mampu berkomunikasi dengan pencari. Masyarakat jawa percaya hantu kopek sering menyamar menjadi wanita cantik berkopek besar untuk menarik perhatian kanak-kanak lelaki.

## Kelebihan
mampu menyorok ramai kanak-kanak yang berkeliaran pada waktu maghrib atau pada waktu senja

## Kelemahan
Cubit pada payudara hantu itu atau Baling pasir dengan baca ayat al-kursi

## Penelitian secara ilmiah
Hantu kopek ini dipercayai digunakan bagi menakut-nakutkan kanak-kanak agar tidak berkeliaran di waktu senja. Ini disebabkan pada masa dahulu, keadaan gelap senja amat merbahaya kerana haiwan buas mungkin memasuki kawasan perkampungan atau kanak-kanak yang berkaki ayam mungkin akan terpijak onak, duri, paku atau kaca dalam kegelapan malam. Selain itu terdapat juga ancaman binatang buas seperti harimau yang mungkin memasuki kampung dipinggir hutan. Dengan itu hantu kopek dicipta bagi menyelamatkan mereka daripada ancaman tersebut.

## Rujukan

## Pautan luar
* Lihat juga hantu dalam masyarakat Melayu.
Masjid Al-Azhariah

**Masjid Al-Azhariah** merupakan sebuah Masjid Qariah yang terletak dalam daerah Petaling, Selangor, Malaysia.  Ia menjadi pusat ibadat bagi masyarakat setempat.

## Latar belakang
Masjid Al-Azhariah terletak di kedudukan Latitud 3 darjah, 2 minit, 43 saat Utara dan Longitud  101 darjah, 31 minit, 15 saat Timur. Arah kiblatnya adalah pada 292 darjah, 36minit, 16 saat. 

Dikalangan penduduk tempatan, Masjid Al-Azhariah juga dikenali sebagai Masjid Unta kerana masjid ini pernah membuat Qurban unta dalam jumlah yang banyak. 

## Rujukan
  

## Pautan luar
* Masjid Al-Azhariah Seksyen 18 Shah Alam
Abdul Malek Yusuf

Allahyarham Tun Dato' Maha Kurnia **Abdul Malek bin Yusuf** (9 Ogos 1899 – 6 Julai 1977) ialah seorang ahli politik di Tanah Melayu kelahiran Negeri Sembilan. Beliau merupakan Menteri Besar Negeri Sembilan yang pertama dilantik, sejak 1 Februari 1948 iaitu selepas tertubuhnya Persekutuan Tanah Melayu. Abdul Malek juga merupakan Yang di-Pertua Negeri Melaka yang kedua yang mengangkat sumpah jawatan pada 31 Ogos 1959 dan berkhidmat selama tiga penggal.

## Latar belakang
Abdul Malek merupakan anak lelaki tunggal daripada tiga orang adik beradik. Beliau dilahirkan pada tahun 1899 di Kampung Chengkau, Rembau, Negeri Sembilan dan dibesarkan dalam kehidupan kampung. Beliau mendapat pendidikan awal di Sekolah Melayu Chengkau, Negeri Sembilan pada tahun 1907 seterusnya melanjutkan pelajarannya di peringkat tinggi di Maktab Melayu Kuala Kangsar, Perak pada tahun 1910.

### Keluarga
Tun Abdul Malek telah mendirikan rumahtangganya dengan Toh Puan Khatijah bte Ahmad dan mereka dikurniakan dua orang cahayamata iaitu Halimah dan Habibah. Walau bagaimanapun, isterinya telah kembali ke rahmatullah pada tahun 1951. Selepas itu, beliau berkahwin dengan isteri keduanya, Toh Puan Fatimah bte Ismail pada tahun 1964.

## Kerjaya
Abdul Malek telah berkhidmat dalam pentadbiran Negeri-negeri Melayu Bersekutu sejak 1917. Beliau pernah berkhidmat di semua daerah di Negeri Sembilan kecuali Port Dickson. Pada 1930, beliau telah dimasukkan dalam Perkhidmatan Awam Malaya dan secara rasmi sebagai seorang penjawat awam. Sehingga sebelum beliau dilantik sebai Menteri Besar, beliau menjadi salah seorang Ketua Penolong Setiausaha dalam Sekretariat Malayan Union. Nama beliau telah dicadangkan oleh Persatuan Melayu Negeri Sembilan dan dipersembahkan kepada Yang di-Pertuan Besar Negeri Sembilan sebagai calon Menteri Besar Negeri Sembilan pertama.

## Anugerah dan pengiktirafan
Bagi mengenang jasa dan khidmat bakti yang telah disumbangkan terhadap negara, Abdul Malek telah dianugerahkan dengan beberapa darjah kebesaran. Di antaranya ialah Dato' Maha Kurnia Negeri Sembilan pada tahun 1954 dan Anugerah Darjah Seri Maharaja Mangku Negara (S.M.N) yang membawa gelaran Tun oleh Seri Paduka Baginda Yang di-Pertuan Agong II pada 4 Januari 1961.

## Rujukan
Hantu Kum-Kum

Asal **hantu kum-kum** dikatakan bermula dengan seorang wanita yang mengamalkan ilmu mencantikkan muka. Tetapi salah satu pantangnya merupakan dia tidak boleh melihat cermin selama 10 hari / sesetengah cerita menyatakan sebulan. 

Semenjak hari itu semua orang memuji-muji kejelitaan wanita itu dan menyebabkan dia tidak sabar dan melihat wajahnya di cermin pada hari terakhir. Akibatnya mukanya menjadi buruk, dan setelah dia menemui kembali gurunya, dia diberitahu bahawa mukanya hanya akan kembali cantik setelah dia menyapu mukanya dengan darah alat sulit perawan. 

Disebabkan itu wanita itu merayau-rayau mengetuk pintu rumah bagi mencari mangsa sambil berkata "**Kum-Kum**" sambil mengenakan jilbab.

## Matlamat
Matlamat hantu kum-kum:

# Dikatakan memulihkan wajahnya akibat terlanggar pantang larang.

## Penelitian secara ilmiah
**Hantu kum-kum** merupakan cerita hantu moden yang mula berkeliaran sekitar 1980-an ketika kebangkitan kesedaran semula Islam dikalangan orang-orang Melayu. Ketika itu, para pemudi mula mengenakan hijab dan perkara ini tidak disenangi oleh kumpulan yang mengenakan skirt mini. Dengan itu hantu kum-kum dicipta sebagai sindiran kepada kumpulan yang memegang kepada ajaran Islam ketika itu.
Hantu kum-kum juga kembali popular ketika kumpulan al-Arqam (sudah diharamkan tetapi masih aktif sebagai kumpulan Rufaqa') mula aktif di Malaysia yang menyaksikan pemakaian purdah yang di kalangan wanita pengikut kumpulan itu. Purdah adalah sejenis pakaian yang menutup hampir keseluruhan diri wanita kecuali mata.

## Nota kaki


## Lihat juga
* Hantu dalam masyarakat Melayu
Mohamed Said bin Mohamed

Tan Sri Dato' Setia Perkasa Dr. **Mohamed Said bin Mohamed** (31 Oktober 1907 &ndash; 22 Julai 1996) ialah Menteri Besar Negeri Sembilan yang ketiga. Beliau ialah Menteri Besar Negeri Sembilan pertama yang dipilih menerusi pilihan raya selepas pilihan raya umum Tanah Melayu 1959.

Beliau dipilih selepas menang di DUN Linggi dalam pilihan raya negeri Negeri Sembilan 1959, bagi menggantikan penyandang sebelumnya, Dato' Shamsudin bin Nain.

## Anugerah dan pengiktirafan

* 
** Pingat Peringatan Malaysia (Emas) (P.P.M.) - 1965
** Panglima Mangku Negara (P.M.N.) - **Tan Sri** (1967)
* 
** Dato' Setia Perkasa - 1962

## Rujukan
Shamsudin bin Nain

Dato' Setia Diraja **Shamsudin bin Nain** (23 Julai 1911 &ndash; 28 Februari 1983) ialah seorang ahli politik di Malaysia. Beliau ialah Menteri Besar Negeri Sembilan kedua yang berkhidmat pada 1953 hingga 1959. Pada 1964, beliau pernah dilantik ahli tidak rasmi bagi Lembaga Penasihat Bandaran Ibu Kota Persekutuan.

Beliau ialah graduan undang-undang dari United Kingdom dengan memperoleh biasiswa daripada Kerajaan Negeri Negeri Sembilan. Beliau pernah menjadi majistret di Ipoh sebelum menjadi Setiausaha Kerajaan Negeri Sembilan dan Menteri Besar.

## Anugerah dan pengiktirafan

* 
** Dato' Setia Diraja - 1957

## Senama
* Sekolah Menengah Kebangsaan Dato' Shamsudin Nain
## Rujukan
Mansor bin Othman

Dato' Dr. Haji **Mansor bin Othman** KMN (12 Januari 1924 &mdash; 21 Januari 1999) merupakan ahli politik Barisan Nasional dari UMNO di Malaysia. Beliau menang bertanding dalam Pilihan Raya Umum Malaysia 1978 bagi kawasan Kuala Pilah, negeri Negeri Sembilan.  Beliau bertanding atas tiket parti Barisan Nasional. Beliau juga merupakan bekas Menteri Besar Negeri Sembilan dari tahun 1969 hingga 1978. Beliau juga aktif dalam bidang pendidikan dan pernah dianugerahkan Ijazah Doktor Kehormat daripada Universiti Teknologi MARA. Beliau mendapat pendidikan awal di Sekolah Menengah Kebangsaan Tuanku Muhammad.

## Lihat juga
* Keputusan Pilihan Raya Umum Malaysia 1978

## Rujukan
Abdul Samad Idris

Tan Sri Dato' Seri Utama Haji **Abdul Samad bin Idris** (23 Oktober 1923 – 16 Oktober 2003) ialah seorang ahli politik Malaysia kelahiran Negeri Sembilan. Beliau merupakan bekas Timbalan Menteri Besar Negeri Sembilan dan pernah menyertai Jemaah Kabinet Malaysia sebagai menteri dan timbalan menteri. Beliau juga merupakan seorang budayawan, sejarawan dan wartawan di Malaysia.

## Latar belakang
Abdul Samad dilahirkan di Kampung Bukit Tempurung, Seri Menanti, Kuala Pilah, Negeri Sembilan pada 23 Oktober 1923. Beliau mula menulis pada tahun 1945 ketika menjadi wartawan akhbar Majlis dan Utusan Melayu.

## Berkempen di Sarawak
Sekitar tahun 1962, Abdul Samad Idris pergi berkempen di seluruh negeri Sarawak agar penduduk di sana menyokong kemasukan Sarawak menyertai Malaysia. Beliau turut disertai oleh Mohamed Ghazali bin Jawi. Mereka mengharung arus Sungai Sarawak bagi membawa ketua masyarakat yang berpengaruh menghilir sungai ke Kuching.

## Pilihan raya
Dalam Pilihan raya umum Malaysia 1969 , Abdul Samad Idris menang bertanding di DUN Seri Menanti.Selepas memenangi kawasan Seri Menanti, beliau dilantik sebaga Timbalan Menteri Besar Negeri Sembilan. Dalam Pilihan raya umum Malaysia 1969, Abdul Samad Idris bertanding di parlimen Kuala Pilah menggantikan Datuk Bahaman Samsudin.
 
## Timbalan Menteri Besar Negeri Sembilan
Beliau pernah menjadi Timbalan Menteri Besar Negeri Sembilan. Selepas beliau jawatan itu dimansuhkan. Ketika itu Menteri Besar ialah Dr Mohamed Said bin Mohamed. Dalam pilihan raya 1969, Dr Mohamed Said yang direkomen oleh rakan-rakannya menjadi Menteri Besar telah meletak jawatan Menteri Besar. Beliau memberi alasan mahu menumpukan kerjayanya sebagai doktor perubatan di kliniknya. Kerajaan pusat telah membawa orang baru iaitu Mansor Othman seorang eksekutif syarikat Shell di Port Dickson bertanding dalam pilihan raya.

Pernah menjadi Menteri Kebudayaan, Belia dan Sukan pada tahun 1970-an. Selepas persaraannya Tan Sri A. Samad Idris terus aktif dalam bidang penulisan terutamanya mengenai adat dan budaya di Negeri Sembilan. Beliau juga aktif membantu anak-anak seni dalam dunia perfileman melalui jawatannya sebagai Pengerusi Finas.

## Meninggal dunia
Tan Sri Abdul Samad Idris meninggal dunia pada 16 Oktober 2003 selepas dimasukkan ke Hospital Kuala Lumpur (HKL) kerana serangan angin ahmar.

## Anugerah dan pengiktirafan
### Darjah kebesaran
* 
** Ahli Mangku Negara (A.M.N.) (1958)
* 
** Johan Mangku Negara (J.M.N.) (1967)
** Panglima Mangku Negara (P.M.N.) – **Tan Sri** (1981)
* 
** Darjah Dato' Paduka Mahkota Johor (D.P.M.J.) – **Dato**' (1979)
* 
** Pingat Jasa Kebaktian (P.J.K.)
** Darjah Seri Utama Negeri Sembilan (S.P.N.S.) – **Dato' Seri Utama** (1985)

## Hasil karya
* Biografi Tan Sri Abdul Samad Idris oleh Dharmala N.S./Abdul Muluk bin Daud, Penyelidikan Budaya Muzium Negeri Sembilan, 2003
* 
*
*
*
*
*
*
*
*
*

## Rujukan
Chembong

Pekan Chembong

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Rembau
**Mukim**Pekan Chembong
**Keluasan**N/A

**Chembong** adalah nama sebuah kawasan perkampungan tradisional Melayu di daerah Rembau, Negeri Sembilan. Majoriti penduduk di sini adalah keturunan Melayu Minangkabau. Kebanyakan adalah petani, kakitangan kerajaan dan pekerja kilang.

Nama Chembong juga dipilih menjadi nama pengenalan bagi Kawasan Dewan Undangan Negeri Chembong. Ahli Dewan Undangan Negeri Chembong (2004/2009) ialah Dato' Rais Zainuddin.

Bentuk muka bumi disini ialah Tanah Pamah.Tanah ini sesuai dengan kegiatan ekonomi yang dijalankan sebagai contoh Perkilangan,Pertanian dan sebagainya.Di kawasan ini,jenis tanihnya bersesuaian dengan penanaman Getah dan Kelapa Sawit.Jenis tanih yang di sebutkan itu ialah *tanih laterit*.

## Pautan luar
* KOD PENCAMAN LOT TANAH – Unique Parcel Identifier : UPI
Paroi

**Paroi** adalah suatu kawasan dalam mukim Ampangan, daerah Seremban, Negeri Sembilan. Terletak kira-kira 8 kilometer timur dari pusat bandar Seremban dan berhampiran dengan kawasan Senawang dan Ampangan di mana kedua-dua kawasan ini juga berada dalam mukim Ampangan. Kawasan ini termasuk dalam pentadbiran Majlis Perbandaran Seremban (MPS) dan terdiri daripada taman-taman perumahan.

Antara taman-taman perumahan yang terdapat dalam kawasan Paroi ialah Taman Paroi Jaya, PJ Perdana, Taman Panchor Jaya, Taman Ampangan, Taman Bukit Margosa, Taman Telawi, Taman Cengal Utama, Taman Tasik Jaya, Perumahan Rakyat Panchur dan lain-lain taman perumahan baru. Selain itu, terdapat kampung tradisional Melayu seperti Kampung Paroi dan Kampung Sentosa, Kampung Sentosa Jaya serta kampung baru Cina iaitu Kampung Baru Paroi.

Kawasan Paroi mula berkembang dan menerima limpahan dari pembangunan pusat bandar Seremban sejak pertengahan 1980-an. Paroi terkenal dengan infrastruktur sukannya. Di sinilah terletak Kompleks Belia dan Sukan Negeri, Stadium Tuanku Abdul Rahman (Stadium Paroi), Centre Court (stadium tertutup) dan Pusat Akuatik Negeri.

Persimpangan Paroi merupakan persimpangan terakhir di sebelah selatan bagi Lebuhraya Kajang–Seremban (LEKAS). Dengan siapnya persimpangan ini, LEKAS menyingkatkan perjalanan dari Kuala Lumpur dan Kajang ke Paroi tanpa melalui kesesakan jalanraya di pusat bandar Seremban.

## Sejarah
Menurut sejarah lisan pemimpin di tempat ini dulunya bergelar Dato' Paroi yang menjadi penyokong kuat kepada Dato' Kelana Sungai Ujung dalam perang Bukit Putus menentang Yamtuan Antah. Beliau juga dikatakan mampu menjelma menjadi seekor harimau jadian malah menjadi penghulu kepada semua harimau yang berkeliaran di Negeri Sembilan dari tempat keramatnya di Gunung Angsi.

## Rujukan
Kota

**Kota** boleh merujuk kepada:
* **[[Bandar]]**, sebuah kawasan yang ramai penduduknya
* **[[Kubu]]**, sejenis tempat pertahanan yang diperkukuh
* **[[Kota (Indonesia)]]**, satu peringkat kawasan pentadbiran

* Kota, Kota Bharu, sebuah daerah di jajahan Kota Bharu, Kelantan, Malaysia.
* Kota, Negeri Sembilan, sebuah pekan di Negeri Sembilan.
*
Undang Luak Rembau

**Undang Luak Rembau Negeri Sembilan** ialah pemerintah atau Raja di Negeri Sembilan, Malaysia. Jawatan ini termaktub dalam perkara 160(2) Perlembagaan Persekutuan berkenaan takrif "Raja" bagi Negeri Sembilan dan Luak Rembau. Luak Rembau merupakan salah satu daripada luak yang membentuk Negeri Sembilan.  

## Pelantikan Undang
Pelantikan Dato' Undang Rembau adalah dipilih daripada calon-calon dalam suku Biduanda. Di Rembau ada dua suku Biduanda yang menjadi waris pelantikan Undang iaitu Waris Jakun dan Waris Jawa. Waris Jakun adalah keturunan daripada Dato' Lela Balang yang bergelar Dato' Lela Maharaja. Manakala Waris Jawa pula adalah keturunan daripada Dato' Laut Dalam yang bergelar Dato' Sedia Raja. Pemilihan Undang Rembau adalah mengikut giliran kepada dua suku waris ini.

## Senarai penyandang

## Rujukan


## Lihat juga

* Yang di-Pertuan Besar Negeri Sembilan
* Dewan Keadilan dan Undang Negeri Sembilan
* Undang Yang Empat
Kuala Klawang

**Kuala Kelawang** atau **Kuala Klawang** (sebutan dalam loghat tempatan: كوالا كلاواڠ) merupakan sebuah bandar dan ibu daerah bagi daerah Jelebu, Negeri Sembilan. Bandar ini disaliri oleh Sungai Kelawang yang  tidak begitu lebar, cuma 2 meter lebar dan kadang-kala airnya kering. Hulu sungai ini dipercayai dari Bukit Hantu.

Kira-kira 36 kilometer dari Seremban, bandar ini dihuni oleh masyarakat majmuk majoritinya Melayu diikuti keturunan Cina dan India.  Orang Melayu tinggal di kampung-kampung sementara kaum Cina tinggal di kawasan bandar menjalankan perniagaan dan perdagangan.

Oleh kerana Jelebu adalah sebuah daerah pertanian, kebanyakan ekonomi Kuala Klawang adalah berkaitan dengan industri asas tani. Tanaman utama di sini ialah kelapa sawit dan getah serta buah-buahan seperti durian dan buah naga. Durian Jelebu terkenal hingga ke bandar Seremban, Kajang, Semenyih dan Kuala Lumpur kerana saiznya yang besar dan baunya menyengat , tidak seperti durian Siam.

Sebagai bandar utama di daerah Jelebu, beberapa kemudahan penting disediakan oleh kerajaan. Antaranya ialah Majlis Daerah Jelebu, Kompleks Pentadbiran Daerah Jelebu, Ibu Pejabat Polis Daerah Jelebu, Mahkamah Majistret Jelebu, Muzium Adat Negeri Sembilan, Stadium Mini Kuala Klawang, Kolej Vokasional Kuala Klawang, MRSM Kuala Klawang, Hotel Sri Klawang dan jalan raya besar dari Seremban ke Kuala Klawang. Terdapat tiga stesen minyak iaitu Petronas, Shell dan BHP. Jelebu juga terkenal dengan hidangan sate tulang selain masakan tradisi Negeri Sembilan iaitu Masak Lemak Cili Api.

Air terjun Jeram Toi menjadi tumpuan penbduduk tempatan untuk berkelah. Jalan raya yang bengkang-bengkok dan berliku berhampiran Jeram Toi telah dilurus dan dilebarkan bagi memudahkan penduduk berulang-alik ke Seremban dan sebagainya. Semua ini berkat dari usaha ahli parlimen Jelebu iaitu Datuk Seri Panglima Dr Rais Yatim.

Tarikan utama pelancongan di sini ialah homestay di mana pengunjung boleh menikmati keindahan suasana kampung sambil merehatkan diri dan minda.

## Rujukan
Sekolah Kebangsaan Jalan Enam

**Sekolah Kebangsaan Jalan Enam** atau nama ringkasnya *SK Jalan Enam*, merupakan sebuah Sekolah Kebangsaan yang terletak di Jalan Enam.

Pada 2009, Sekolah Kebangsaan Jalan Enam memiliki 765 pelajar lelaki dan 708 pelajar perempuan, menjadikan jumlah keseluruhan murid seramai 1473 orang. Ia mempunyai seramai 102 orang guru.2009

## Sejarah
**Sekolah Kebangsaan Jalan Enam, Bandar Baru Bangi** telah ditubuhkan pada tahun 1986 di atas tapak yang disediakan oleh PKNS seluas lebih kurang 2.8 hektar.

Pembinaannya bermula pada awal tahun 1985 terdiri dari 2 blok bangunan tiga tingkat,sebuah kantin dan padang permainan.Pada awal penggal kedua persekolahan 1986,sekolah ini telah memulakan operasinya dengan murid seramai 435 orang dan 17 orang guru.

Pada tahun 1991, kelas kanak-kanak bermaslah Pembelajaran(KKBP )telah diadakan. Pada tahun 1993 satu blok bangunan dua tingkat telah didirikan dan boleh diduduki pada tahun berikutnya. Pada tahun 1998, sekolah telah mendapat satu lagi bangunan 3 tingkat dan bangunan itu telah siap pada tahun 1999 dan mula diduduki pada tahun 2000.

## Alamat surat menyurat
:Sekolah Kebangsaan Jalan 6 
:43650 Bandar Baru Bangi
:Selangor, Malaysia
:Telefon =  389256373
:Fax       = 389256373

## Pautan luar
*https://sites.google.com/view/skjalanenam/utama
Linggi

**Linggi** ialah sebuah mukim di daerah Port Dickson, Negeri Sembilan, Malaysia.Dari segi pentadbiran adat, Linggi merupakan sebuah luak di bawah naungan Luak Sungai Ujong. Tempat yang berhampiran termasuklah Pasir Panjang, Pengkalan Kempas, Tanjung Agas dan Teluk Kemang. 

Tempat ini mendapat namanya daripada sebatang sungai yang menjadi sempadan Negeri Sembilan dan Melaka. Sungai Linggi ini menjadi laluan masuk kapal-kapal dagang pada zaman silam. Raja Melewar yang datang dari Pagar Ruyung untuk dirajakan di Negeri Sembilan juga mudik ke hulu melalui Sungai Linggi. Sungai Linggi bercabang dua; satu cabang mengalir dalam daerah Rembau manakala satu lagi cabang berhulu di daerah Seremban. Hulu cabang inilah yang dinamakan Sungai Ujung iaitu nama lama bagi Seremban.

## Pengangkutan

Linggi dapat dicapai dengan menggunakan Jalan Pedas-Linggi ataupun menggunakan persimpangan  di Lebuhraya Utara-Selatan Jajaran Selatan .

## Rujukan


## Pautan luar
*Peta-peta Linggi
Mutiara Naga

***Dragon Ball***  *Doragon Bōru*, dikenali dengan nama **Mutiara Naga** di Malaysia) ialah sebuah manga hasil karya Akira Toriyama. Siri ini bermula di Majalah Shōnen Jump Mingguan bermula 3 Disember 1984 sehingga 5 Jun 1995, dengan bab-bab tersendiri diterbitkan dalam jilid tankōbon oleh syarikat Shueisha sebanyak 42 buah jilid. 

Siri anime adaptasinya selama dua musim dihasilkan oleh Toei Animation dan ditayangkan di Fuji TV. Siri pertama telah menayangkan 153 buah episod siri televisyen bermula pada 26 Februari 1986 sehingga 12 April 1989. Siri kedua bertajuk *[[Dragon Ball Z]]* telah menayangkan 291 buah episod bermula pada 26 April 1989 sehingga 31 Januari 1996. Musim tambahan hasil karya Toei iaitu *[[Dragon Ball GT]]* telah menayangkan 64 episod bermula pada 7 Februari 1996 sehingga 19 November 1997. Siri *Dragon Ball Z* ditayangkan semula menggunakan format video skrin lebar berdefinisi tinggi (HD) tetapi menggunakan tajuk berbeza iaitu *[[Dragon Ball Kai]]* sempena ulangtahun *Dragon Ball Z* ke-20. Siri terbaru bertajuk *[[Dragon Ball Super]]* telah mula ditayangkan pada 20 Jun 2015 sehingga 25 Mac 2018. Pada tahun 2024, siri ini telah mengeluarkan anime terbaharu berjudul Dragon Ball Daima, yang mula ditayangkan pada 11 Oktober 2024 dan masih bersiaran sehingga kini.

Siri ini mengisahkan kehidupan Son Goku, seorang budak berekor monyet dari saatnya kecil hinggalah dia mencapai umur dewasa dan mendapat anak serta cucu. Dia mendapat banyak rintangan namun akhirnya menjadi pendekar yang terkuat di seluruh angkasa.

## Ringkasan cerita
Secara umumnya, Mutiara Naga mengisahkan pengembaraan Son Goku dan rakan-rakannya untuk mengumpul Mutiara Naga bagi tujuan memohon hajat. Cerita bermula ketika dia masih lagi seorang budak kecil iaitu setelah terserempak dengan Bulma yang sedang mencari Mutiara Naga tersebut. Namun begitu, pengembaraan Goku bukanlah semudah yang disangka kerana sering diganggu oleh musuh-musuh yang ingin menghalangnya. Kisah Mutiara Naga tetap berterusan sehinggalah dia berkahwin dengan Chichi, mempunyai anak dan seterusnya sehingga dia menjadi seorang datuk. Pada mulanya, cerita Mutiara Naga hanyalah sekadar kisah pengembaraan, tetapi lama-kelamaan gaya penceritaan berubah kepada elemen perlawanan.

Jalan cerita bagi episod-episod terawal Mutiara Naga adalah berasaskan karya sastera tradisional Cina iaitu *[[Perjalanan ke Barat]]* (西遊記).

## Watak utama Mutiara Naga

* Son Goku
* Bulma
* Krillin
* Pendekar Penyu
* Vegita
* Son Gohan
* Son Goten
* Trunks
Nikolai Rimsky-Korsakov

**Nikolai Andreyevich Rimsky-Korsakov** (Bahasa Russia: Николай Андреевич Римский-Корсаков, Nikolaj Andreevič Rimskij-Korsakov, lahir 6 atau 18 Mac 6 1844 – 8 atau 21 Jun 1908) merupakan seorang penggubah Russia antara lima yang tersohor "The Five" atau juga dikenali sebagai **The Mighty Handful** dan juga seorang guru muzik dalam bidang teknik muzik barat harmoni dan orkestra. 

Beliau terkenal terutamanya dalam minat beliau berkenaan cerita-cerita rakyat dan pari-pari (fairy tale); dan juga berdasarkan kemahiran luar biasa beliau dalam gubahan orkestranya, yang dikatakan banyak dipengaruhi oleh "minat" beliau. 

## Biografi
Dilahirkan di Tikhvin, 200 km di timur Sankt Peterburg dari kalangan keluarga bangsawan, Rimsky-Korsakov mula menunjukkan bakat nyanyian beliau daripada satu usia yang muda. Namun beliau kemudiannya dihantar belajar di *Russian Imperial Naval College* di St. Petersburg dan kemudiannya menganggotai tentera laut Russia. Beliau mula memberi tumpuan secara penuh kepada muzik pada tahun 1861 apabila beliau bertemu dengan Mily Balakirev. 

Balakirev memberikan Rimsky-Korsakov dorongan dan tunjuk ajar semasa Rimsky-Korsakov tidak bertugas. (Episod fiksyen perkhidmatan Rimsky-Korsakov di dalam tentera laut membentuk plot untuk wayang gambar *Song of Scheherezade* (1947), yang mana skor muziknya diadaptasi oleh Miklós Rózsa.) Melalui Balakirev, Rimsky-Korsakov bertemu dengan penggubah-penggubah lain yang kemudiannya dikenali sebagai "The Mighty Handful" (lebih dikenali di dalam bahasa Inggeris sebagai "The Five"). 

Semasa bertugas di dalam tentera laut (sebahagiannya disiapkan dalam waktu pelayaran), beliau menggubah simfoni pertamanya pada sekitar tahun 1861-1865. Simfoni tersebut dianggap ramai sebagai gubahan pertama direka oleh seorang berbangsa Russia, walaupun penggubah Anton Rubinstein sebenarnya menggubah simfoni petama beliau pada tahun 1850. Sebelum meletakkan jawatannya di dalam tentara laut pada tahun 1873, beliau telah menyiapkan satu bahagian orkestra yang terkenal, *Sadko* pada tahun 1867 dan juga sebuah opera yang diberi nama *The Maid of Pskov* (1872). Karya-karya ini adalah tiga di kalangan beberapa kerja awal yang kemudiannya disemak semula oleh beliau.

## Senarai karya
### Opera

* *[[Pskovitjanka]]*
* *Mlada*
* *Majskaja noch’*
* *[[Noč' pered Roždestvom]]* (1894–1895)
* *[[Sadko]]* (1895–1896)
* *[[Mocart i Sal'eri]]* (1897)
* *[[Carskaja nevesta]]* (1898)
* *[[Skazka o care Saltane (opera)|Skazka o care Saltane, o syne ego, slavnom i mogučem bogatyre knjaze Gvidone Saltanoviče i o prekrasnoj Carevne Lebedi]]*, 1899–1900
* *[[Servilia]]* (1900–1901),
* *[[Zolotoj petušok]]* (1906–1907)

## Rujukan

## Pautan luar

* 
* 
* 

* 
* ''The Rimsky-Korsakov Home Page''
* 
* 

**Di Wikipedia Bahasa Inggeris (Untuk pemahaman lanjut mengenai rencana ini)**
*  The Five
*  Harmoni
*  Pengorkestraan
*  Mily Balakirev
*  Anton Rubinstein
Firdaus

**Firdaus** ( serapan Parsi, , ) merupakan nama Arab menungkapkan syurga kelapan dan tertinggi dalam kepercayaan Islam. Kata sewarisan Ibrani serumpun Semitik פַּרְדֵּס *pardes* didapati dalam kitab Perjanjian Lama dan Tanakh pegangan umat Yahudi dan Kristian serta pinjaman Yunaninya παράδεισος *parádeisos* dalam kitab Perjanjian Baru umat Kristian; malah kededua kata Ibrani dan Yunani disepadankan dengan kata Arab *firdaus* dalam terjemahan Melayu Nusantara. 

Nama ini mewakili kemuncak keindahan dalam segala perkataan dalam semua bahasa di alami ini. Konsep Firdaus mewakili keindahan 'kami' hasil ciptaan yang Maha Esa ke atas penciptaan dan kejadian yang tidak dapat digambarkan, iaitu syurga yang dinamakan Al-firdausi ini.

## Kefahaman Islam

### Dalil Al-Quran menggambarkan Syurga Firdaus
Firman Allah s.w.t di dalam Surah al-Kahfi:

### Dalil syarat ke Firdaus
Firman Allah s.w.t di dalam Surah Qaf:

## Rujukan

* Kerajaan Arab Saudi Kementerian Urusan Keislaman, Wakaf, Dakwah dan Penyuluhan
* http://www.quranexplorer.com/quran/

## Lihat juga
* Hari akhirat
* Tanda-tanda Kiamat
Cope'ro

**Kumpulan Cope'ro** merupakan sebuah kumpulan rock bawah tanah Malaysia yang ditubuhkan oleh Zua, pemain gitar bass XPDC. Kumpulan ini menghasilkan satu album bersama Zua sebelum Zua meninggalkan Cope'ro dan menubuhkan pula kumpulan Viper.
Viper

**Kumpulan Viper** merupakan sebuah kumpukan rock Malaysia yang dianggotai oleh 4 orang ahli:

## Anggota
* Zua - Bass/Vocalis
* Lee - Lead Guitar
* Ulai - Rythm Guitar
* Amy - Drum

## Info
- Viper ditubuhkan oleh Zua, pemain gitar bass XPDC dan Babylon. Kumpulan Viper ditubuhkan selepas Zua meninggalkan XPDC.

- Hampir kesemua lagu untuk album Viper dihasilkan oleh Zua.

- Amy menganggotai Viper selepas beliau keluar dari XPDC. Namun pada masa yang sama, beliau juga mempunyai komitmen bersama Kumpulan Kamikaze.

- Viper membawa muzik berkonsep modern rock.

## Lagu - lagu Hits
#Nekad
#Dia
#Perhentian Objektif

## Album
# Evolusi
# Perhentian Objektif
Tachimochi

**Tachimochi** (terjemah: pembawa pedang) merupakan istilah yang digunakan dalam sumo untuk menggambarkan satu daripada dua pengiring yokozuna apabila dia melaksanakan *[[dohyo]]-iri* atau upacara kemasukkan gelanggang. Pengiring yang satu lagi dipanggil *[[tsuyuharai]]*.

Semasa upacara dijalankan, **tachimochi** akan mengiringi yokozuna, memegang pedang pada tangan kanan, untuk memasuki gelanggang dan mencangkung pada bahagian tangan kanan. Pedang yokozuna adalah tanda tradisional taraf samurainya. Setelah yokozuna selesai melaksanakan tarian upacara, *tachimochi* akan sekali lagi mengiriginya keluar dari *dohyo*.

**Tachimochi** mestliah bertaraf ahli gusti sumo makuuchi (atau *[[rikishi]]*) dan jikalau boleh dari kumpulan pelatih (atau *heya*) yang sama. Jika tiada pilihan sesuai daripada kumpulan pelatih tersebut, **tachimochi** biasanya berasal daripada kumpulan pelatih yang berkaitan (daripada perkumpulan *ichimon* yang sama). **Tachimochi** semestinya ahli gusti bertaraf tertinggi antara kedua-dua pengiring.

Kesemua tiga ahli gusti mestilah memakai satu set sepadan *[[kesho-mawashi]]* miliki yokozuna semasa upcara, dan kerana upcara tersebut menyusuli upcara kemasukkan gelanggang bagi ahli gusti makuuchi pada hari kejohanan, ini bermaksud **tachimochi** juga akan memakai *kesho-mawashi* miliki yokozuna bagi kemasukkannya sendiri.

Ahli gusti yang dijadualkan menandingi yokozuna pada sesuatu hari *[[honbasho]]* (atau kejohanan) tidak akan memegang peranan *tachimochi*nya sendiri.

Dalam keadaan biasa, **tachimochi** bukannya yokozuna lain atau ozeki. Ozeki boleh memegang peranan **tachimochi** semasa dohyo-iri pertama seorang ahli gusti, diadakan di Meiji Jingu di Tokyo. Yokozuna hanya akan memenuhi peranan tersebut di upacara persaraan yokozuna yang lain, atau di upcara istimewa selepas yokozuna yang lain mengumumkam kebesaraannya, tetapi sebelum upcara terakhir.
Caprivi

**Caprivi**, kadangkala dipanggil *Strip Caprivi* atau *Daerah Caprivi* (dalam Bahasa Jerman: **Caprivi-Zipfel**) dan sebelumnya dikenal sebagai **Itenge**, merupakan bonjolan negara Namibia di bahagian timur lebih kurang 45km, antara Botswana di selatan, Angola dan Zamia di utara, dan Kavango. Caprivi bersempadan dengan Sungai Cuando, Linyanti, Chobe, dan Sungai Zambezi. Katima Mulilo merupakan bandar yang terbesarnya. **Caprivi** dibahagikan antara daerah-daerah Caprivi dan Okavango.

## Geografi
Caprivi merupakan kawasan yang padat bertropika, dengan suhu tinggi dan hujan lebat semasa musim hujan Disember hingga Mac, menjadikannya daerah Namibia yang terlembap. Rupa bumi selebihnya terdiri daripada paya, dataran banjir, dataran basah, dan hutan jarang.

Caprivi juga merupakan tempat tinggal semulajadi 450 spesies binatang, termasuk gajah Afrika, menjadikan Caprivi tempat popular mencerap haiwan. Hidupan liar dilindungi oleh beberapa hutan simpanan, seperti Bwabwata, Mudumu, Lizauli, West Caprivi Game Park, Mahango Game Reserve, dan Taman Negara Mamili; haiwan-haiwan bebas bergerak sempadan yang tidak tertanda dengan Botswana, di mana Taman Negara Chobe terletak. **Caprivi** juga merupakan kawasan mengkaji burung terutama, dengan hampir 70 peratus spesies burung dijumpai di Namibia dicatat di sini. Katima Mulilo adalah bandar yang terbesarnya, dengan bandar-bandar ketara yang lain termasuk Choi, Chinchimane, Bukalo, Sibinda, dan Impaliola.

Tambahan Sungai Zambezi, **Caprivi** juga terdapat Sungai Cuando dan Kwando, yang merupakan sempadan asli dengan Botswana. Cawang-cawang sungai di sini diberikan namanya tersendiri, termasuk Linyata dan Chobe. Di bahagian tertimur wilayahlah di mana Cuando bertemu Zambezi.

## Sejarah dan rakyat
Caprivi dinamai selepas Canselor Jerman Leo von Caprivi, yang merundingkan tanah tersebut di dalam pertukaran 1890 dengan United Kingdom. Von Caprivi mengaturkan untuk Caprivi ditambahkan ke dalam Afrika Barat Daya Jerman untuk memberi peluang negara Jerman menggunakan Sungai Zambezi sebagai sebahagian daripada Perjanjian Heligoland-Zanzibar.

Lebih kurang 80,000 orang tinggal di Caprivi, empat peratus daripada jumlah penduduk Namibia. Lebih kurang 17,000 terdiri daripada 556,000 orang puak etnik Lozi, yang juga tinggal di Zambia barat, Zimbabwe barat laut (70,000), dan Botswana timur (14,000).

Terdapat tegangan etnik antara puak Lozi dan puak Ovambos, puak etnik majoriti Namibia utara. Ini telah mengakibatkan konflik lalu, termasuk formasi 1994 Barisan Liberasi Caprivi (*Caprivi Liberation Front*), yang mendesak untuk daerah berautonomi Caprivi-Lozi.

Daerah ini terdiri daripada enam Kawasan Pilihan Raya Namibia: Kongola, Linyanti, Sibinda, Katima Mulilo Bandar, Katima Mulilo Luar Bandar, dan Kabe.
Hellsing

## Nama Watak

## Watak Utama
* Alexander Anderson 
* Alucard 
* Integra Hellsing 
* Enrico Maxwell 
* Seras Victoria

## Watak Kecil

## Manga

## Anime

## Kedua-duanya

## Rujukan dalam Hellsing

## Episod

## Lagu Tema
Puyu

**Ikan Puyu** atau **Ikan Karuk** (panggilan nama di negeri Sabah dan Brunei) atau nama saintifiknya (*Anabas testudineus*) merupakan spesies ikan air tawar yang paling lasak. Sawah atau tali air serta sungai kecil menjadi habitat utama spesies ini. Bersisik dan bersirip keras memudahkan spesies ini bergerak di atas tanah yang berair kerana pada ketika tertentu pada musim hujan, kebanyakanya berpindah dan akan memanjat tebing sungai mencari lopak air yang lain. Ia paling layak digelar spesies yang suka berhijrah. Spesies ini juga mampu bertahan tanpa air hingga enam hari selagi dikekalkan lembab. Ikan puyu dewasa mampu menjangkau panjang kira-kira 25 cm atau 9.8 inci.Apabila musim tengkujuh air di sungai,tasik dan longkang akan naik membuatkan banjir lantas ketika itu anda mempunyai peluang untuk menangkap ikan ini kerana pada ketika itu ikan ini banyak bermain dan berenang di jalanan untuk mencari tempat penghijrahan baharu. Musim hujan juga adalah musim yang terbaik untuk ikan ini mengawan.

Spesies ini hidup secara berkumpulan dan lantaran itu, spesies ini mudah terancam oleh aktiviti-aktiviti penangkapan ikan seperti jaring, pukat, jala, tuba dan pancingan yang keterlaluan (tanpa mengamalkan kaedah 'tangkap dan lepas' bagi yang bersaiz kecil).

Terdapat kepercayaan dalam masyarakat Melayu yang mana spesies ini mampu menghalang tuan rumah daripada dipukau oleh orang yang ingin masuk mencuri. Ini disebabkan ikan ini dipercayai tidak tidur. Lantaran itulah masyarakat Melayu telah lama memelihara spesies ini di dalam rumah untuk tujuan itu.

Ikan puyu juga dijual sebagai makanan di pasar-pasar tani. Di tempat yang tidak terdapat ikan puyu secara semula jadi, spesies ini dianggap Spesies ceroboh.

## Keupayaan melompat
Untuk terus hidup, ikan ini berupaya melompat ke darat sebagai ikhtiar hidup mencari air.

## Sebagai makanan
Ikan ini merupakan sumber penting sebagai ikan makanan di sesetengah tempat di India dan di Asia Tenggara di mana keupayaannya untuk hidup di luar air bagi jangka masa yang panjang, selagi kekal lembab, meningkatkan keupayaan pemasarannya.




## Rujukan

## Pautan luar
*  http://fishbase.org/Country/CountrySpeciesSummary.cfm?c_code=764&id=495
* **(Melayu)** https://gengborak.com/kisah-ikan-puyu-yang-mistik/
Gunung Sanggabuana

**Gunung Sanggabuana** merupakan sebuah gunung di Indonesia dengan ketinggian 1,219 meter dari paras laut.
Gunung Kawi

**Gunung Kawi** merupakan sebuah gunung yang terletak di Jawa di negara Indonesia.

Gunung Kawi mempunyai ketinggian setinggi 2,86 meter daripada aras laut. 

## Jenis hutan
* Hutan Dipterokarp Bukit adalah kawasan hutan yang terdapat di ketinggian antara 300 - 750 meter.
* Hutan Dipterokarp Bukit 300 - 750 meter 
* Hutan Dipterokarp Atas ketinggian 750 - 1,200 meter 
* Hutan Montane 1,200 - 1,500 meter 
* Hutan Ericaceous > 1,500 meter 

## Rujukan

## Pautan luar
*
Warna Perak

**Warna Perak** merujuk kepada warna yang menyerupai logam Perak yang dianggap bernilai oleh manusia. Warna Perak digemari kerana ia berkilauan dan menarik.